**Kick-off stævne 2012**

**12. 13. maj**

Det er med stor fornøjelse, at Bramsnæs sejlklub endnu en gang, kan slå dørene op til årets første stævne for trapezjoller, og som noget nyt, 420 joller.

Igen foregår det i Bramsnæs Sejlklub ved Nagels Rende 30 i Ejby 4070 Kirke Hyllinge.

Betaling skal foregå sammen med tilmeldingen.

Program:

Fredag:

Fra kl. 17:00 indkvartering i Bureauet i klubhuset.

18:00 til 19:30 Aftensmad

Lørdag:

Kl. 8:00 Morgenmad

Kl. 9:00 Skippemøde

Kl. 10:00 1. Start

Kl. 18:00 Aftensmad efterfulgt af briefing om søndagens sejlads.

Søndag:

Kl. 8:30 Morgenmad

Kl. 9:30 Skippermøde

Kl. 10:00 Startsignal

Kl. 16:00 Præmieoverraskelse og derefter tak for denne gang.

Praktiske oplysninger:

Kørsel til sejlklubben er kun tilladt til af og pålæsning af både mm.

Parkering skal ske på strandvejen i de afmærkede båse.

Der kan købes øl, vand og vin i klubben til små penge.

Er der nogen der har brug for en købmand er det bare en lille gåtur på 500m til Superspar der har åbent fra 7-19 alle hverdage.

Jollerne sættes på det grønne område nord/vest for klubhuset.

Efter søsætning af jollerne skal jollevognene fjernes så der er plads til, at alle joller kan komme på vandet.

Efter dagenes sejladser vil der være frugt og grønt på land.

Overnatning:

Der vil være mulighed for overnatning i Strandhytten der ligger nord for sejlklubben, evt. telte på det grønne område ved siden af Strandhytten.

Der er mulighed for badefaciliteter i Strandhytten og i klubhuset.

Der er få pladser, så det er først til mølle princippet. Der kan ikke bookes på forhånd.

Ellers henviser vi til campingpladser i Vipperød (12 km) og Holbæk (10 km).